અમદાવાદ: યુએસ ફેડરલ રિઝર્વની બે દિવસીય બેઠક બાદ મજબૂત ઇકોનોમીના સંકેતોના પગલે વૈશ્વિક બજારમાં ડોલરની મજબૂત ચાલ નોંધાઇ હતી, જેના પગલે રૂપિયામાં ઝડપથી ઘટાડો નોંધાયો હતો. ગઇ કાલે છેલ્લે ડોલર સામે રૂપિયો ૬૪.૭૯ની સપાટીએ બંધ જોવાયો હતો. સપ્તાહમાં રૂપિયો ૭૨ પૈસા તૂટ્યો છે. ગઇ કાલે રૂપિયાએ શરૂઆતે જ ૬૫ની સપાટી પાર કરી દીધી હતી. આમ, રૂપિયો પાંચ મહિનાના નીચલા સ્તરે આવી ગયો હતો, જોકે ત્યારબાદ રૂપિયાે વધુ ઘટતો અટક્યો હતો અને ઉપલા મથાળેથી રિકવર થયો હતો. આમ, ગઇ કાલે છેલ્લે ૬૪.૭૯ની સપાટીએ બંધ જોવા મળ્યો હતો. બજારના જાણકારોના જણાવ્યા પ્રમાણે બેન્કો અને ઓઇલ કંપનીઓની ડોલરની લેવાલીના પગલે રૂપિયામાં વધુ ઘટાડો નોંધાતો જોવા મળ્યો છે.